PROTOKOL POSTUPANJA UČENIKA I DJELATNIKA GLAZBENE ŠKOLE JOSIP HATZE U SLUČAJU POTRESA

 ZA VRIJEME NASTAVE U UČIONICI

• ukoliko vas potres zatekne za vrijeme održavanja nastave, a nalazite se u učionici, dok traje podrhtavanje tla potrebno je stati uz nosivi zid učionice te se odmaknuti od staklenih površina ili od visokih i visećih predmeta, ormara, rasvjetnih tijela i slično

• ako niste u mogućnosti dovoljno brzo stati uza zid, čučnite ispod stola, klavira ili stanite ispod okvira vrata

• glavu zaštitite jaknom, rukama ili torbom u slučaju urušavanja plafona da vas padajući dijelovi ne bi ozlijedili

• pokušajte se smiriti i ne paničariti

• ne napuštajte zgradu dok traje potres osim ako se u tom trenutku ne nalazite neposredno kod ulaznih vrata

• nakon smirivanja trešnje, zajedno s učenicima, evakuacijskim putem krenite prema zbornom mjestu

• zborno mjesto na lokaciji Trg hrvatske bratske zajednice 3 ( „Nova škola”) je parkiralište kraj Školske poliklinike a na lokaciji Ulica kralja Tomislava („Stara škola”) je autobusna stanica kraj Prime Grad

• na zbornom mjestu učenici slušaju upute nastavnika

• nastavnici kontaktiraju roditelje/skrbnike i daju im sve potrebne informacije

• učenici ne smiju napustiti zborno mjesto sve dok roditelji/skrbnici ne dođu po njih; punoljetni učenici mogu otići nakon što dobiju odobrenje nastavnika

ZA VRIJEME ODLASKA KUĆAMA NAKON NAPUŠTANJA PROSTORA ŠKOLE

• ukoliko se dogodi potres nakon što ste napustili Školu i krenuli svojim kućama pokušajte ostati mirni i odmaknite se od objekata koji bi se mogli srušiti (zgrade, kuće, rasvjetni stupovi, stabla,...)

• pokrijte glavu torbom, jaknom ili rukama da se zaštitite od mogućih padajućih predmeta

• nakon prestanka trešnje mirno, ali bez nepotrebnog zadržavanja, požurite svojim kućama

PLAN EVAKUACIJE I SPAŠAVANJA

 Plan evakuacije i spašavanja provodi se prije, tijekom ili nakon događaja koji ugrožavaju živote ili zdravlje ljudi, odnosno nanose štete materijalnim dobrima.

Sama evakuacija je samostalno i organizirano kretanje ugroženih osoba, odnosno premještanje materijalnih dobara s kritičnih na sigurna mjesta.

Opasni događaji koji mogu nastati, te ugroziti prisutne osobe i imovinu, različiti su po nastanku, trajanju, intenzitetu i posljedicama.

Moguće je za pretpostaviti nastanak slijedećih događaja:

* požara
* eksplozije
* olujnog vjetra
* poplave
* potresa
* diverzije
* kontaminacije
* rušenje građevinske konstrukcije uslijed tehničkih nedostataka ili oštećenja

U slučaju nastanka iznenadnog događaja (potresa) potrebno je postupiti po *Protokolu*, a po završetkuistog pristupiti evakuaciji i spašavanju

* za svaku smjenu mora se odrediti najmanje 2 zaposlenika tako da se u svakom trenutku može izvršiti pravovremena evakuacija ili spašavanje iz možebitnih ugroženih prostora
* nakon prestanka potresa djelatnici zajedno s učenicima (svojim razrednim odjeljenjima) polako i bez panike napuštaju prostorije škole
* evakuacija i spašavanje u prizemlju Nove škole vrši se kroz vrata glavnog ulaza – izlaza dok se evakuacija i spašavanje sa katova vrši putem glavnog stubišta
* evakuacija i spašavanje sa svih katova Stare škole vrši se putem glavnog stubišta
* kretanje hodnicima i stubištem odvija se desnom stranom smireno i bez panike
* oznake evakuacijskih putova i izlaza obilježeni su i lako uočljivi na zidovima obiju škola s instaliranim osvjetljenjem za slučaj nužde
* svi zaposlenici s učenicima upućuju se prema zbornom mjestu koje je navedeno u *Protokolu*
* na zbornom mjestu vrši se popis evakuiranih osoba i uspoređuje s brojem osoba koje su se nalazile u objektu za vrijeme potresa
* u slučaju da ima teško ozlijeđenih potrebno je pozvati vanjske snage za spašavanje
* pozivanje na intervenciju vanjskih snaga za spašavanje (vatrogasnih snaga, prva pomoć, postrojbe civilne zaštite i drugi), u slučaju potrebe, vrše ovlaštene osobe (ravnatelj ili osoba zadužena rukovođenjem evakuacije)

|  |  |
| --- | --- |
| **VAŽNIJI TELEFONSKI BROJEVI** |  |
| Glazbena škola Josip Hatze | O21/480-049 |
| Policija | 192 |
| VatrogasciJavna vatrogasna postrojba grada Splita | 193 |
| Hitna medicinska pomoć | 194 |
| Državna uprava za zaštitu i spašavanje | 112 |
| HEP – Elektrodalmacija Split (dispečerska dežurna služba) | 021/461 - 222 |

Pripremila: Vanga Lučev Gudić, prof.